El Servei Català de la Salut, d'acord amb el que estableix l'article 21 de la Llei 15/1990, de 9 de juliol, d'ordenació sanitària de Catalunya, s'ordena en demarcacions territorials denominades regions sanitàries, que equivalen a les àrees de salut previstes en la Llei 14/1986, de 25 d'abril, general de sanitat, les quals es delimiten atenent factors geogràfics, socioeconòmics, demogràfics, laborals, epidemiològics, culturals, climàtics, de vies de comunicació homogènies, així com d'instal·lacions sanitàries existents, tot tenint en compte l'ordenació territorial de Catalunya.
En compliment de les previsions de la Llei 15/1990, de 9 de juliol, d'ordenació sanitària de Catalunya, el Decret 114/1994, de 3 de maig (DOGC núm. 1903, d'1.6.1994), modificat pel Decret 125/2003, de 13 de maig (DOGC núm. 3889, de 22.5.2003), va establir la delimitació de les regions sanitàries i sectors sanitaris del Servei Català de la Salut.
Aquest Decret ha estat derogat pel Decret 105/2005, de 31 de maig (DOGC núm. 4397, de 2.6.2005) que estableix l'actual delimitació de les regions sanitàries i sectors sanitaris del Servei Català de la Salut.
El Decret 105/2005, de 31 de maig, estableix la delimitació de les regions sanitàries en funció dels sectors sanitaris, la delimitació dels quals, a la seva vegada, es fa en funció de les àrees bàsiques de salut; per tant, la modificació d'una àrea bàsica de salut o d'un sector sanitari pot comportar, en alguns supòsits, la modificació del sector sanitari o regió sanitària, respectivament.
Actualment, el desplegament dels governs territorials de salut, regulats pel Decret 38/2006, de 14 de març (DOGC núm. 4594, de 16.3.2006), ha fet aconsellable la creació del nou sector sanitari Alt Maresme-Selva Marítima i que l'àrea bàsica de salut Santa Coloma de Queralt passi del sector sanitari Conca de Barberà al Sector Sanitari Anoia.
Vistes les al·legacions formulades per les persones i entitats interessades, així com l'informe de la Comissió de Govern Local de Catalunya; i atès el que estableixen els articles 21 i 33 i la disposició final 1 de la Llei 15/1990, de 9 de juliol, d'ordenació sanitària de Catalunya, pel que fa a la delimitació de les regions sanitàries i sectors sanitaris del Servei Català de la Salut;
Per tot això, a proposta de la consellera de Salut, d'acord amb el dictamen de la Comissió Jurídica Assessora, i amb la deliberació prèvia del Govern,
1.1 Es crea el Sector Sanitari Alt Maresme - Selva Marítima, que inclou les àrees bàsiques de salut: Calella, Canet de Mar, Malgrat de Mar, Pineda de Mar i Tordera, que se segreguen del Sector Sanitari Maresme; i les àrees bàsiques de Salut Blanes i Lloret de Mar, que se segreguen del Sector Sanitari Selva.
1.2 El nou Sector Sanitari Alt Maresme - Selva Marítima s'integra en la Regió Sanitària Girona, que resta formada pels sectors sanitaris següents: Alt Empordà, Alt Maresme - Selva Marítima, Baix Empordà, Garrotxa, Gironès, Pla de l'Estany, Ripollès i Selva.
1.3 El Sector Sanitari Maresme, integrat en la Regió Sanitària Barcelona, resta integrat per les àrees bàsiques de salut: Arenys de Mar, Argentona, el Masnou-Alella, Mataró 1, Mataró 2, Mataró 3, Mataró 4, Mataró 5, Mataró 6, Mataró 7, Montgat, Ocata-Teià, Premià de Mar, Sant Andreu de Llavaneres, Vilassar de Dalt i Vilassar de Mar.
1.4 El Sector Sanitari Selva, integrat en la Regió Sanitària Girona, resta integrat per les àrees bàsiques de salut: Anglès, Arbúcies-Sant Hilari Sacalm, Breda-Hostalric, Santa Coloma de Farners i Sils-Vidreres-Maçanet de la Selva.
1.1 L'Àrea Bàsica de Salut Santa Coloma de Queralt se segrega del Sector Sanitari Conca de Barberà, pertanyent a la Regió Sanitària Camp de Tarragona i s'agrega al Sector Sanitari Anoia, pertanyent a la Regió Sanitària Catalunya Central.
1.2 El Sector Sanitari Conca de Barberà resta integrat per l'àrea bàsica de salut Montblanc.
1.3 El Sector Sanitari Anoia resta integrat per les àrees bàsiques de salut: Anoia Rural, Calaf, Capellades, Igualada-1, Igualada-2, Piera, Santa Margarida de Montbui, Santa Coloma de Queralt i Vilanova del Camí.
De conformitat amb el que estableix l'article 1 d'aquest Decret, es modifica l'apartat corresponent a la Regió Sanitària Girona de l'annex 1 del Decret 105/2005, de 31 de maig, de delimitació de les regions sanitàries i dels sectors sanitaris del Servei Català de la Salut, que queda redactat de la manera següent:.Regió Sanitària Girona.És formada pels sectors sanitaris següents:.Alt Empordà.Alt Maresme.
Selva Marítima.Baix Empordà.Garrotxa.Gironès.Pla de l'Estany.Ripollès.Selva..
De conformitat amb el que estableix l'article 1 d'aquest Decret, s'afegeix el sector sanitari Alt Maresme.
Selva Marítima a l'apartat.Regió Sanitària Girona. de l'annex 2 del Decret 105/2005, de 31 de maig, de delimitació de les regions sanitàries i dels sectors sanitaris del Servei Català de la Salut, amb la redacció següent:.Sector Sanitari Alt Maresme.
Selva Marítima.És format per les àrees bàsiques de salut següents:.Blanes.Calella.Canet de Mar.Lloret de Mar.Malgrat de Mar.Pineda de Mar.Tordera..
De conformitat amb el que estableixen els articles 1 i 2 d'aquest Decret, es modifiquen els apartats corresponents als sectors sanitaris Anoia, Conca de Barberà, Maresme i Selva dels apartats.Regió Sanitària Catalunya Central.,.Regió Sanitària Camp de Tarragona., Regió Sanitària Barcelona i.Regió Sanitària Girona., respectivament, de l'annex 2 del Decret 105/2005, de 31 de maig, de delimitació de les regions sanitàries i dels sectors sanitaris del Servei Català de la Salut, que queda redactat de la manera següent:.Sector Sanitari Anoia.És format per les àrees bàsiques de salut següents:.Anoia Rural.Calaf.Capellades.Igualada-1.Igualada-2.Piera.Santa Margarida de Montbui.Santa Coloma de Queralt.Vilanova del Camí...Sector Sanitari Conca de Barberà.És format per l'Àrea Bàsica de Salut Montblanc...Sector Sanitari Maresme.És format per les àrees bàsiques de salut següents:.Arenys de Mar.Argentona.El Masnou.
Teià.Premià de Mar.Sant Andreu de Llavaneres.Vilassar de Dalt.Vilassar de Mar...Sector Sanitari Selva.És format per les àrees bàsiques de salut següents:.Anglès.Arbúcies - Sant Hilari Sacalm.Breda - Hostalric.Santa Coloma de Farners.Sils.
Es faculta la persona titular del Departament de Salut per adaptar, mitjançant Ordre, la delimitació dels sectors sanitaris a l'abast geogràfic que, de conformitat amb l'article 2.3 del Decret 38/2006, de 14 de març, s'estableixi per als governs territorials de salut.
Barcelona, 28 de juliol de 2009